CELEX: 62021TN0352
Language: hu
Date: 2021-06-13 00:00:00
Title: T-352/21. sz. ügy: 2021. június 13-án benyújtott kereset – Oi dromoi tis Elias kontra Bizottság

2021.9.6.   
            
            
               HU
            
            
               Az Európai Unió Hivatalos Lapja
            
            
               C 357/26
            
         
      2021. június 13-án benyújtott kereset – Oi dromoi tis Elias kontra Bizottság
      (T-352/21. sz. ügy)
      (2021/C 357/40)
      Az eljárás nyelve: görög
      
         Felek
      
      
         Felperes: Oi dromoi tis Elias kulturális szervezet (Kalamata, Görögország) (képviselő: S. Vardalas, ügyvéd)
      
         Alperes: Európai Bizottság
      
         Kérelmek
      
      A felperes azt kéri, hogy a Törvényszék:
      
                  —
               
               
                  semmisítse meg a keltezés nélküli, a felperes által 2021. április 23-án kézhez vett elutasító határozatot, amelyben az alperes elutasította a felperes mint a EUROPE DIRECT görögországi program tevékenységeinek lebonyolításával az alperes ED-GREECE-2020/SELECTION OF PARTNERS TO CARRY OUT EUROPE DIRECT ACTIVITIES (2021–2025) IN GREECE pályázati felhívásának megfelelően megbízott partner pályázati kérelmét (a továbbiakban: pályázat), és
               
            
                  —
               
               
                  fogadja el a felperes mint a EUROPE DIRECT görögországi program tevékenységeinek lebonyolításával az alperes pályázati felhívásának megfelelően megbízott partner pályázatát
               
            
         Jogalapok és fontosabb érvek
      
      Keresete alátámasztása érdekében a felperes négy jogalapra hivatkozik.
      
                  1.
               
               
                  Az első, arra alapított jogalap, hogy az alperes tévesen értékelte a felperes „pályázatát” a pályázati felhívás 1. szempontját illetően, amikor megállapította, hogy a felperes nem mutatja be megfelelően a kalamatai EDIC tevékenységi övezet fizikai környezetét ésd nem veszi figyelembe a digitális átalakulást.
               
            
                  2.
               
               
                  A második, arra alapított jogalap, hogy az alperes tévesen értékelte a felperes „pályázatát” a pályázati felhívás 2. szempontját illetően, amikor megállapította, hogy a kalamatai EDIC-nek korlátozott kapcsolatai vannak az olyan szervezetekkel, mint a mikró-, kis- és középvállalkozások, NGO-k, stb.
               
            
                  3.
               
               
                  A harmadik, arra alapított jogalap, hogy az alperes tévesen értékelte a felperes „pályázatát” a pályázati felhívás 3. szempontját illetően.
               
            
                  4.
               
               
                  A negyedik, arra alapított jogalap, hogy az alperes tévesen értékelte a felperes „pályázatát” a pályázati felhívás 4. szempontját illetően